《晚秋偶成》
宋代·苏籀

生涯一笑槁梧横，叶下寒波收潦清。
金钿露香花近信，乳泓云拨酒新萌。
岷人罢赋家四壁，洛客懒吟棋一枰。
流落粗疏分樵牧，故人衮衮任公卿。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。